གཡང་མཚོ་ཡི་བྱིས་པ་ཚེ་ལས་འདས་ནས་ཁོ་མོས་སྒྲུབ་ཕུག་ཏུ་མཆོད་པ་དང་སྐྱབས་འཇུག་ཞུ་དུས་དང་།བྱིས་པའི་བེམ་པོ་དུར་ལ་བསྐྱུར་དུས་ཀྱི་རྒྱབ་ལྗོངས་རོལ་མོ་ནི་བོད་ཀྱི་དམངས་ཀླུ་ཞིག་བྱས་ཡོད།བོད་མི་ཞིག་ལ་མཚོན་ན་རང་གི་གཉེན་ཉེ་གང་རུང་ཞིག་ཚེ་ལས་འདས་རྗེས་ཉིན་ཞེ་དགུའི་རིང་ལ་སྐྱོ་གདུང་ངང་སྐུ་རིམ་དང་འདས་མཆོད་སྒྲུབ་དགོས་པ་དང་།དེ་ནས་ལོ་གཅིག་ལ་གཟབ་ཆོར་དང་གླུ་ལེན་གར་རྩེད།གཉེན་སྟོན།དགའ་སྟོན་སོགས་ཅི་ཡང་མི་བྱེད་པ་དང་མི་ཞུགས་པར་འདས་པོར་མྱ་ངན་བྱེད།དེ་ལ་འདུན་བྱས་ཟེར་བ་ཡིན།རང་གི་ཤ་ལས་ཆད་པའི་བུ་ཕྲུག་ཚེ་ལས་འདས་དུས་རྒྱབ་ལྗོངས་ཏུ་དམངས་གླུ་ཉམས་དགའ་བ་དེ་ལྟ་བུ་ཞིག་བྱས་ཚེ་བོད་མིའི་འཚོ་བ་དང་དད་པ་རྩ་བ་ནས་རྒྱུས་ལོན་མ་བྱས་པས་ལན་པ་རེད།དེ་ནི་ངོ་མ་དགོད་བྲོ་ཞིང་ངུ་འདོད་པའི་རིག་གནས་སྟེང་གི་འཁྱོག་བཤད་ཅིག་རེད།